ddrg/super_eurlex huggingface dataset:
KOMMISSIONENS FORORDNING (EF) Nr. 68/96 af 18. januar 1996 om den statistiske landefortegnelse for Fællesskabets udenrigshandel og for samhandelen mellem dets medlemsstater (Tekst af betydning for EØS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1172/95 af 22. maj 1995 om statistikker over Fællesskabets og dets medlemsstaters udveksling af goder med tredjelande (1), særlig artikel 21, stk. 1, og

ud fra følgende betragtninger:

I henhold til artikel 9 i forordning (EF) nr. 1172/95 henhører indførelsen af landefortegnelsen under Kommissionens kompetence;

den pr. 1. januar 1995 gældende version af landefortegnelsen var knyttet som bilag til Kommissionens forordning (EF) nr. 3079/94 (2); fra 1. januar 1996 bør der foretages en række mindre justeringer for at opfylde nye statistiske og tekniske behov;

bestemmelserne i denne forordning er i overensstemmelse med udtalelse fra Udvalget for Statistikker over Udveksling af Goder med Tredjelande -

UDSTEDT FØLGENDE FORORDNING:

Artikel 1

Den pr. 1. januar 1996 gældende version af den statistiske landefortegnelse for Fællesskabets udenrigshandel og for samhandelen mellem dets medlemsstater er knyttet som bilag til denne forordning.

Artikel 2

Denne forordning træder i kraft den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. januar 1996.

På Kommissionens vegne

Yves-Thibault DE SILGUY

Medlem af Kommissionen

(1) EFT nr. L 118 af 25. 5. 1995, s. 10.

(2) EFT nr. L 325 af 17. 12. 1994, s. 17.

BILAG

STATISTISK LANDEFORTEGNELSE FOR FÆLLESSKABETS UDENRIGSHANDEL OG SAMHANDELEN MELLEM DETS MEDLEMSSTATER

(Gældende fra den 1. januar 1996)

>TABELPOSITION>
KOMMISSIONENS FORORDNING (EF) Nr. 42/96 af 12. januar 1996 om udstedelse af eksportlicenser for frugt og grøntsager uden en forudfastsat restitution

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 1488/95 af 28. juni 1995 om gennemførelsesbestemmelser for eksportrestitutioner for frugt og grøntsager (1), senest ændret ved forordning (EF) nr. 2702/95 (2), særlig artikel 6, og

ud fra følgende betragtninger:

Ved Kommissionens forordning (EF) nr. 1489/95 (3), senest ændret ved forordning (EF) nr. 3019/95 (4), er der fastsat vejledende mængder for udstedelse af eksportlicenser uden en forudfastsat restitution, bortset fra licenser, der ansøges om i forbindelse med fødevarehjælp;

de oplysninger, Kommissionen råder over i dag, viser, at de vejledende mængder er overskredet for så vidt angår appelsiner og citroner;

der bør derfor for disse produkter fastsættes en faktisk restitutionssats, der er lavere end den vejledende sats, for de licenser uden en forudfastsat restitution, der er ansøgt om mellem 1. november og 31. december 1995 -

UDSTEDT FØLGENDE FORORDNING:

Artikel 1

De faktiske restitutionssatser for de licenser uden en forudfastsat restitution, der er omhandlet i artikel 5 i forordning (EF) nr. 1488/95, og om hvilke der er ansøgt mellem 1. november og 31. december 1995, er fastsat i bilaget til nærværende forordning.

Ovenstående afsnit gælder ikke for licenser, der ansøges om vedrørende fødevarehjælp, jf. artikel 10, stk. 4, i den landbrugsaftale, der er indgået under de multilaterale handelsforhandlinger i Uruguay-rundens regi.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. januar 1996.

På Kommissionens vegne

Franz FISCHLER

Medlem af Kommissionen

(1) EFT nr. L 145 af 29. 6. 1995, s. 68.

(2) EFT nr. L 280 af 23. 11. 1995, s. 30.

(3) EFT nr. L 145 af 29. 6. 1995, s. 75.

(4) EFT nr. L 314 af 28. 12. 1995, s. 65.

BILAG

Faktiske restitutionssatser for de licenser uden en forudfastsat restitution, om hvilke der er ansøgt mellem 1. november og 31. december 1995

>TABELPOSITION>
KOMMISSIONENS FORORDNING (EF) Nr. 30/96 af 9. januar 1996 om fastsættelse af enhedsværdier til ansættelsen af toldværdien af visse letfordærvelige varer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1),

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (2), senest ændret ved forordning (EF) nr. 1762/95 (3), særlig artikel 173, stk. 1, og

ud fra følgende betragtninger:

I henhold til artikel 173 til 177 i forordning (EØF) nr. 2454/93 skal Kommissionen fastsætte periodiske enhedsværdier for de varer, der er anført i grupperingen i forordningens bilag 26;

anvendelsen af de regler og kriterier, som er fastsat i ovennævnte artikler, på de oplysninger, der er blevet meddelt Kommissionen i overensstemmelse med artikel 173, stk. 2, i forordning (EØF) nr. 2454/93, fører til fastsættelse af enhedsværdier for de pågældende varer som angivet i bilaget til denne forordning -

UDSTEDT FØLGENDE FORORDNING:

Artikel 1

De enhedsværdier, der er nævnt i artikel 173, stk. 1, i forordning (EØF) nr. 2454/93, fastsættes som angivet i tabellen i bilaget.

Artikel 2

Denne forordning træder i kraft den 12. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. januar 1996.

På Kommissionens vegne

Mario MONTI

Medlem af Kommissionen

(1) EFT nr. L 302 af 19. 10. 1992, s. 1.

(2) EFT nr. L 253 af 11. 10. 1993, s. 1.

(3) EFT nr. L 171 af 21. 7. 1995, s. 8.

BILAG

>TABELPOSITION>
KOMMISSIONENS FORORDNING (EF) Nr. 152/96 af 29. januar 1996 om niende ændring af forordning (EF) nr. 3146/94 om undtagelsesforanstaltninger til støtte for markedet for svinekød i Tyskland

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 20, og

ud fra følgende betragtninger:

På grund af udbrud af klassisk svinepest i visse produktionsområder i Tyskland blev der indført undtagelsesforanstaltninger til støtte for markedet for svinekød i denne medlemsstat ved Kommissionens forordning (EF) nr. 3146/94 (3), senest ændret ved forordning (EF) nr. 2950/95 (4);

den støtte, der ydes ved levering af dyr, bør tilpasses den nuværende markedssituation under hensyntagen til stigningen i markedspriserne fra den 15. januar 1996;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

I artikel 5 i forordning (EF) nr. 3146/94 foretages følgende ændringer:

1) I stk. 1 ændres beløbene »140 ECU« og »119 ECU« til henholdsvis »148 ECU« og »126 ECU«.

2) I stk. 3 ændres beløbene »40 ECU«, »34 ECU«, »32 ECU« og »27 ECU« til henholdsvis »53 ECU«, »45 ECU«, »42 ECU« og »36 ECU«.

3) I stk. 4 ændres beløbet »112 ECU« til »118 ECU«.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 15. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. januar 1996.

På Kommissionens vegne

Franz FISCHLER

Medlem af Kommissionen

(1) EFT nr. L 282 af 1. 11. 1975, s. 1.

(2) EFT nr. L 349 af 31. 12. 1994, s. 105.

(3) EFT nr. L 332 af 22. 12. 1994, s. 23.

(4) EFT nr. L 308 af 21. 12. 1995, s. 39.
RÅDETS FORORDNING (EF) Nr. 149/96 af 22. december 1995 om forlængelse af gyldigheden af den midlertidige antidumpingtold på importen af visse rørfittings af jern og stål med oprindelse i Den Kinesiske Folkerepublik, Kroatien og Thailand

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3283/94 af 22. december 1994 om beskyttelse mod dumpingimport fra lande, der ikke er medlemmer af Det Europæiske Fællesskab (1), særlig artikel 23,

under henvisning til Rådets forordning (EØF) nr. 2423/88 af 11. juli 1988 om beskyttelse mod dumpingimport eller subsidieret import fra lande, der ikke er medlemmer af Det Europæiske Økonomiske Fællesskab (2), særlig artikel 11,

under henvisning til forslag fra Kommissionen, og

ud fra følgende betragtninger:

Kommissionen indførte ved forordning (EF) nr. 2318/95 (3) en midlertidig antidumpingtold på importen af visse rørfittings af jern og stål med oprindelse i Den Kinesiske Folkerepublik, Kroatien og Thailand;

undersøgelsen af de faktiske forhold er endnu ikke afsluttet, og Kommissionen har underrettet de eksportører, som vides berørt af sagen, om, at den har til hensigt at foreslå en forlængelse af gyldigheden af den midlertidige told med to måneder;

eksportørerne har ikke gjort indsigelse herimod -

UDSTEDT FØLGENDE FORORDNING:

Artikel 1

Gyldigheden af den midlertidige antidumpingtold på importen af visse rørfittings af jern og stål med oprindelse i Den Kinesiske Folkerepublik, Kroatien og Thailand, der indførtes ved forordning (EF) nr. 2318/95, forlænges med to måneder og udløber den 4. april 1996. Antidumpingtolden finder ikke længere anvendelse, hvis Rådet inden denne dato træffer endelige foranstaltninger, eller proceduren afsluttes i henhold til artikel 9 i forordning (EØF) nr. 2423/88.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. december 1995.

På Rådets vegne

L. ATIENZA SERNA

Formand

(1) EFT nr. L 349 af 31. 12. 1994, s. 1. Forordningen er senest ændret ved forordning (EF) nr. 1251/95 (EFT nr. L 122 af 2. 6. 1995, s. 1).

(2) EFT nr. L 209 af 2. 8. 1988, s. 1. Forordningen er senest ændret ved forordning (EF) nr. 522/94 (EFT nr. L 66 af 10. 3. 1994, s. 10).

(3) EFT nr. L 234 af 3. 10. 1995, s. 4.
KOMMISSIONENS FORORDNING (EF) Nr. 145/96 af 26. januar 1996 om udlagring af restlagre af tørret foder, der blev produceret i produktionsåret 1994/95

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 603/95 af 21. februar 1995 om den fælles markedsordning for tørret foder (1), senest ændret ved forordning (EF) nr. 1347/95 (2), særlig artikel 18, og

ud fra følgende betragtninger:

Ved Kommissionens forordning (EF) nr. 785/95 af 6. april 1995, om gennemførelsesbestemmelser til Rådets forordning (EF) nr. 603/95 om den fælles markedsordning for tørret foder (3), ændret ved forordning (EF) nr. 1362/95 (4), blev det fastsat, på hvilke betingelser den i forordning (EF) nr. 603/95 fastsatte støtte ydes for tørret foder, der produceres i produktionsåret 1995/96;

visse mængder tørret foder, der blev produceret i produktionsåret 1994/95, havde ikke forladt forarbejdningsvirksomhedernes lagre før den 31. marts 1995; produkterne bør kunne udlagres i indeværende produktionsår, idet der ydes støtte ifølge forordning (EF) nr. 603/95 efter en forenklet procedure; mængderne bør dog bogføres under de nationale garantimængder, der er tildelt de pågældende medlemsstater for produktionsåret 1995/96;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Tørret Foder -

UDSTEDT FØLGENDE FORORDNING:

Artikel 1

1. For tørret foder, der blev produceret i produktionsåret 1994/95, og som før den 31. marts 1995 endnu ikke havde forladt forarbejdningsvirksomheden eller et af de oplagringssteder, der er omhandlet i artikel 3, stk. 1, litra a), i forordning (EF) nr. 785/95, kan der i produktionsåret 1995/96 ydes støtte ifølge artikel 3 i forordning (EF) nr. 603/95, hvis følgende betingelser er opfyldt:

- bestemmelserne i artikel 3 i forordning (EF) nr. 785/95 skal overholdes for foderet

- foderet skal forlade forarbejdningsvirksomheden under myndighedernes kontrol, jf. betingelserne i nævnte forordnings artikel 11

- foderet skal bogføres under de nationale garantimængder, der er tildelt de pågældende medlemsstater for produktionsåret 1995/96.

2. Medlemsstaternes myndigheder træffer de fornødne foranstaltninger til at sikre, at bestemmelserne i stk. 1 overholdes.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. januar 1996.

På Kommissionens vegne

Franz FISCHLER

Medlem af Kommissionen

(1) EFT nr. L 63 af 21. 3. 1995, s. 1.

(2) EFT nr. L 131 af 15. 6. 1995, s. 1.

(3) EFT nr. L 79 af 7. 4. 1995, s. 5.

(4) EFT nr. L 132 af 16. 6. 1995, s. 6.
RÅDETS FORORDNING (EF) Nr. 121/96 af 22. januar 1996 om fastsættelse for produktionsåret 1995/96 af den procentdel, der er omhandlet i artikel 3, stk. 1a, i forordning (EØF) nr. 426/86 for så vidt angår støtten til produkter forarbejdet på basis af tomater

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 426/86 af 24. februar 1986 om den fælles markedsordning for produkter forarbejdet på basis af frugt og grøntsager (1), særlig artikel 3, stk. 3,

under henvisning til forslag fra Kommissionen, og

ud fra følgende betragtninger:

For at tilskynde til indgåelse af kontrakter mellem sammenslutninger af tomatproducenter på den ene side og sammenslutninger af forarbejdningsvirksomheder eller en forarbejdningsvirksomhed på den anden side er det i forordning (EØF) nr. 426/86 foreskrevet, at der på visse betingelser kan ydes en tillægspræmie for forarbejdning;

den bestemte væsentlige procentdel af den samlede mængde forarbejdede tomater, som er omfattet af kontrakter indgået med producentsammenslutninger, bør fastsættes for produktionsåret 1995/96;

i betragtning af den væsentlige rolle, sammenslutningerne af tomatproducenter spiller i de producerende medlemsstater, er det hensigtsmæssigt at opretholde den samme procentdel som for produktionsåret 1994/95 for de mængder tomater, der er omfattet af kontrakter indgået med producentorganisationer, i forhold til den samlede forarbejdede mængde -

UDSTEDT FØLGENDE FORORDNING:

Artikel 1

For produktionsåret 1995/96 fastsættes den i artikel 3, stk. 1a, i forordning (EØF) nr. 426/86 omhandlede procentdel til 80 %.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. januar 1996.

På Rådets vegne

W. LUCCHETTI

Formand

(1) EFT nr. L 49 af 27. 2. 1986, s. 1. Forordningen er senest ændret ved forordning (EF) nr. 2314/95 (EFT nr. L 233 af 30. 9. 1995, s. 69).
KOMMISSIONENS FORORDNING (EF) Nr. 123/96 af 25. januar 1996 om ændring af forordning (EF) nr. 2307/95 om fastsættelse for ikke-egreneret bomuld af den anslåede produktion og størrelsen af støtteforskuddet for produktionsåret 1995/96

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Grækenlands tiltrædelse, særlig protokol nr. 4 om bomuld, senest ændret ved Rådets forordning (EF) nr. 1553/95 (1),

under henvisning til Rådets forordning (EF) nr. 1554/95 af 29. juni 1995 om fastsættelse af almindelige regler for støtteordningen vedrørende bomuld og om ophævelse af forordning (EØF) nr. 2169/81 (2), særlig artikel 11, stk. 1, og

ud fra følgende betragtninger:

Ifølge artikel 5, stk. 3, i forordning (EF) nr. 1554/95 fastsættes støtteforskuddet under hensyn til dels den anslåede produktion af ikke-egreneret bomuld, dels støttens forventede størrelse, men må dog højst udgøre 40 % af målprisen; på basis af disse kriterier blev forskuddet for produktionsåret 1995/96 fastsat til 40 % af målprisen for Spanien og til et mindre beløb for de øvrige medlemsstater i artikel 1, stk. 2, i Kommissionens forordning (EF) nr. 2307/95 (3);

under hensyn til dels et revideret skøn over den forventede produktion af bomuld, dels støttens forventede størrelse i de berørte medlemsstater bør forskuddet for det pågældende produktionsår forhøjes for alle medlemsstater undtagen Spanien;

for at sikre at alle erhvervsdrivende behandles ens, bør forskudsforhøjelsen fastsættes med tilbagevirkende gyldighed;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Hør og Hamp -

UDSTEDT FØLGENDE FORORDNING:

Artikel 1

I forordning (EF) nr. 2307/95, artikel 1, stk. 2, andet led, ændres »29,210 ECU« til »42,52 ECU«.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 30. september 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. januar 1996.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 30. 6. 1995, s. 45.

(2) EFT nr. L 148 af 30. 6. 1995, s. 48.

(3) EFT nr. L 233 af 30. 9. 1995, s. 51.
RÅDETS FORORDNING (EF) Nr. 120/96 af 22. januar 1996 om ændring af forordning (EØF) nr. 2390/89 om fastsættelse af almindelige regler for indførsler af vin, druesaft og druemost

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), særlig artikel 70, stk. 2,

under henvisning til forslag fra Kommissionen, og

ud fra følgende betragtning:

I artikel 1, stk. 2, og artikel 2 i forordning (EØF) nr. 2390/89 (2) er der fastsat importlettelser for vinprodukter med oprindelse i tredjelande, der yder særlige garantier, hvad angår attesten for oprindelse og overensstemmelse samt analyseerklæringen; ved artikel 3, stk. 2, i samme forordning er de pågældende lettelser begrænset til en forsøgsperiode, der udløb den 31. december 1995; da det er nødvendigt at have tid til at forberede indførelsen af den fremtidige ordning, bør nævnte periode forlænges indtil udgangen af 1996 -

UDSTEDT FØLGENDE FORORDNING:

Artikel 1

I artikel 3, stk. 2, i forordning (EØF) nr. 2390/89 ændres datoen »31. december 1995« til »31. december 1996«.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. januar 1996.

På Rådets vegne

W. LUCCHETTI

Formand

(1) EFT nr. L 84 af 27. 3. 1987, s. 1. Forordningen er senest ændret ved forordning (EF) nr. 1544/95 (EFT nr. L 148 af 30. 6. 1995, s. 31).

(2) EFT nr. L 232 af 9. 8. 1989, s. 1. Forordningen er senest ændret ved forordning (EF) nr. 265/95 (EFT nr. L 31 af 10. 2. 1995, s. 2).
RÅDETS FORORDNING (EF) Nr. 119/96 af 22. januar 1996 om ændring af forordning (EØF) nr. 1873/84 om tilladelse til udbud eller afsætning til direkte konsum af visse indførte vine, som eventuelt har været underkastet andre ønologiske fremgangsmåder end de i forordning (EØF) nr. 822/87 omhandlede

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), særlig artikel 73, stk. 1,

under henvisning til forslag fra Kommissionen, og

ud fra følgende betragtninger:

I artikel 70, stk. 1, i forordning (EØF) nr. 822/87 er det fastsat, at de i artikel 1, stk. 2, litra a) og b), i samme forordning omhandlede produkter kun kan indføres, når de er ledsaget af en attest, der godtgør, at de opfylder de bestemmelser, som gælder for fremstilling, afsætning og i givet fald levering til direkte konsum i oprindelsestredjelandet;

i artikel 73, stk. 1, i nævnte forordning, er det fastsat, at de pågældende indførte produkter, som har været genstand for ønologiske fremgangsmåder, der ikke er tilladte efter fællesskabsbestemmelserne, eller ikke er i overensstemmelse med nævnte forordnings bestemmelser eller de bestemmelser, der vedtages i medfør af nævnte forordning, ikke må udbydes eller leveres til direkte konsum, medmindre der gøres en undtagelse; Rådet fraveg princippet ved forordning (EØF) nr. 1873/84 (2); denne undtagelses gyldighed udløb den 31. december 1995; for at konsultationerne mellem Fællesskabet og det pågældende tredjeland fortsat kan finde sted med henblik på en eventuel aftale i sektoren, bør nævnte undtagelses gyldighed forlænges indtil udgangen af 1996 -

UDSTEDT FØLGENDE FORORDNING:

Artikel 1

I artikel 1, stk. 1, andet afsnit, i forordning (EØF) nr. 1873/84 ændres datoen »den 31. december 1995« til »den 31. december 1996«.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. januar 1996.

På Rådets vegne

W. LUCCHETTI

Formand

(1) EFT nr. L 84 af 27. 3. 1987, s. 1. Forordningen er senest ændret ved forordning (EF) nr. 1544/95 (EFT nr. L 148 af 30. 6. 1995, s. 31).

(2) EFT nr. L 176 af 3. 7. 1984, s. 6. Forordningen er senest ændret ved forordning (EF) nr. 264/95 (EFT nr. L 31 af 10. 2. 1995, s. 1).
RÅDETS FORORDNING (EF) Nr. 102/96 af 22. januar 1996 om videreførelse af foranstaltningerne i bilag I til forordning (EF) nr. 1416/95 om visse indrømmelser i form af EF-toldkontingenter i 1995 for visse forarbejdede landbrugsprodukter

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til akten vedrørende Østrigs, Finlands og Sveriges tiltrædelse,

under henvisning til forslag fra Kommissionen, og

ud fra følgende betragtninger:

Ved Rådets forordning (EF) nr. 1416/95 af 19. juni 1995 om visse indrømmelser i form af EF-toldkontingenter i 1995 for visse forarbejdede landbrugsprodukter (1) blev der for 1995 åbnet toldkontingenter på betingelserne i bilag I til nævnte forordning til fordel for Schweiz;

det har ikke været muligt at indgå en tillægsprotokol inden den 1. januar 1996; foranstaltningerne i bilag I til forordning (EF) nr. 1416/95 bør derfor videreføres for 1996 -

UDSTEDT FØLGENDE FORORDNING:

Artikel 1

Foranstaltningerne i bilag I til forordning (EF) nr. 1416/95 videreføres for 1996.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. januar 1996.

På Rådets vegne

L. DINI

Formand

(1) EFT nr. L 141 af 24. 6. 1995, s. 1.